《乱后出城二首 其一》
明代·孙承恩

刁斗声犹在，疮痍痛正深。田庐迷故业，飘泊慰归心。

生理浑无赖，催科况可任。感时添老泪，到处一沾襟。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。